Algimanta Žukauskienė

Algimanta Nainytė-Žukauskienė (g. 1952 m. rugsėjo 27 d. Pasvalyje) – Lietuvos žurnalistė, redaktorė, televizijos laidų vedėja.

 Biografija 
1960–1970 m. mokėsi Pasvalio vidurinėje mokykloje, baigė aukso medaliu. 1970–1975 m. Vilniaus universiteto Istorijos fakultete studijavo žurnalistikos specialybę. 1973 m. praktiką atliko Lietuvos televizijoje, dirbo radijuje, jaunimo redakcijoje.

1975–1976 m. savaitraščio „Kalba Vilnius“ muzikos skyriaus redaktorė. 1976–1989 m. dirbo Lietuvos radijo informacijos redakcijoje. Nuo 1989 m. Lietuvos televizijos naujienų direkcijoje rengė reportažus informacinei laidai „Panorama“, vėliau šios laidos išleidėja, laidos „Labas rytas“ vedėja, nuo 1990 m. laidos „Panorama“ vedėja.

1999 m. parodos „Infobalt’99“ spaudos centro vadovė. 1999–2001 m. TV3 laidos „Nuoširdžiai jūsų…“ vedėja.Kas yra kas. Lietuvos moterys. – Kaunas: Neolitas, 2007. – 545 p. 2001–2007 m. laidos „Moterų laimė“, 2006–2007 m. bendrovės „Spaudos televizija“ laidos Lietuvos televizijoje „Tarp mūsų, moterų“, 2008 m. Lietuvos ryto TV laidos „Naujas gyvenimas“ autorė. 2009–2011 m. BTV, 2011–2012 m. LNK, 2013–2016 m. LRT televizijos laidos „Girių horizontai“ vedėja. Laisvalaikiu mėgsta žvejoti, grybauti.A. Žukauskienė nuo didžiosios meilės „Panoramos“ pabėgo į gamtą, 2012-02-27

 Įvertinimas 
 1994 m. „Auksinė bitė“
 1999 m. žurnalo „Moteris“ „Metų Moteris“

 Šaltiniai 

Kategorija:Lietuvos laidų vedėjai
Kategorija:Lietuvos televizijos pranešėjai
Kategorija:Lietuvos televizijos žurnalistai
Kategorija:Lietuvos radijo žurnalistai